section_heading: Kontekst
paragraph_text: Jay Bennett snimio je cijeli album s Chrisom Brickleyjem, a nakon njihova propalog pokušaja miksanja i preslušavanja "audicijskog miksa", Bennett i Tweedy složili su da bi O'Rourke bio dobar izbor za miksanje albuma. Jedan od sukoba, prikazan u filmu I Am Trying to Break Your Heart: A Film About Wilco, bio je oko prijelaza dugog deset sekundi između "Ashes of American Flags" i "Heavy Metal Drummer". Bennett je pokušavao objasniti Tweedyju da postoji nekoliko pomalo različitih načina kako pristupiti prijelazu, od kojih je svaki davao različiti rezultat, dok je Tweedy objašnjavao kako samo želi popraviti problem te ga nije zanimalo shvaćanje različitih pristupa. Bennett se koncentrirao na pojedine pjesme, a Tweedy na veće konceptualne i tematske probleme kako bi pokušao podijeliti rad koji je dobro funkcionirao na četiri izdanja za koja su zajednički napisali materijal. Kako bi ostvario glazbene ciljeve sastava, Tweedy je pozvao O'Rourkea u studio da miksa "I Am Trying to Break Your Heart", a rezultati su oduševili članove sastava. O'Rourkeu je zatim povjereno miksanje ostatka albuma.Jones, Sam. I Am Trying to Break Your Heart: A Film About Wilco (DVD), Plexifilm, 2002.<ref>Kot 2004., str. 195-199